**Projekti i programi ustanova u zdravstvenoj zaštiti i socijalnoj skrbi ustanova koje Grad Rijeka sufinancira u 2023. godini**

* **Za projekte i programe Hrvatskog crvenog križa – Gradskog društva Crvenog križa Rijeka ukupno se iz proračuna izdvaja 497.000,00 € .** Riječ je o projekima i programima:

Pučka kuhinja - 452.000,00 €

Organizacija stanovanja u nužnom smještaju - 15.000,00 €

Kamp za mlade Crvenog križa iz obitelji socijalnih potreba - 3.123,00 €

Služba traženja - 7.963,00 €

Edukacija učenika za pružanje prve pomoći – priprema za natjecanje mladih Hrvatskog Crvenog križa - 3.000,00 €

Program davalaštva krvi - 5.500,00 €

Priprema za djelovanje u katastrofama i izvanrednim situacijama - 1.990,00 €

Zdravstveno prosvjećivanje - 2.500,00 €

Edukacija o pružanju prve pomoći te osposobljavanje odgojno-obrazovnih radnika u pružanju prve pomoći učenicima sa zdravstvenim teškoćama - 630,00 €

Zdravstveno-edukativni program za predškolsku i školsku djecu kroz predavanja, radionice i prezentacije - 1.327,00 €

Svečani prijem učenika prvih razreda osnovnih škola u podmladak CK - 663,00 €

Tečaj osnovnih postupaka oživljavanja uz korištenje automatskog vanjskog defibrilatora (KPR/AVD) – 650,00 €

Škola skijanja za mlade Crvenog križa Rijeka od 11 do 18 godina - 2.654,00 €

* **Za projekte i programe Doma za starije osobe "Kantrida" ukupno se iz proračuna izdvaja 119.000,00 €.** Riječ je o projekima i programima:

Pomoć i njega u kući - 95.000,00 €

Klubovi za starije osobe - 24.000,00 €

* **Za projekte i programe Doma zdravlja Primorsko-goranske županije ukupno se iz proračuna izdvaja 102.196,00 €.** Riječ je o projekima i programima:

Mobilni palijativni timovi ­ - 53.089,00 €

Centar za psihosocijalnu pomoć stradalnicima Domovinskog rata - 6.636,00€

Grupe za potporu dojenja - 1.327,00 €

Tečaj za trudnice - 1.327,00 €

Savjetovalište za prehranu dojenčadi - 39.817,00 €

* **Za projekte i programe Nastavnog zavoda za javno zdravstvo Primorsko-goranske županije ukupno se iz proračuna izdvaja 34.184,00 €.** Riječ je o projekima i programima:

Izdavanje i distribucija „Narodnog zdravstvenog lista“ - 6.636,00 eura

Centri za mlade – savjetovališta otvorenih vrata - 6.636,00 eura

Praćenje vrsta i koncentracije peluda u zraku na području grada Rijeke- 2.655,00 eura

Trening životnih vještina - 16.000,00 eura

Edukacija javnosti u cilju postizanja kontrole populacije komaraca – tiskanje i distribucija edukativnih letaka - 2.257,00 eura

* **Za Hospicij "Marija Krucifiksa Kozulić" iz proračuna se izdvaja 26.544,00 €** i to zafinanciranje redovne djelatnosti Hospicija.
* **Za projekte i programe Sveučilišta u Rijeci ukupno se iz proračuna izdvaja 13.290,00 €.** Riječ je o projekima i programima:

Sveučilište za treću dob - 4.000,00 €

Individualno i grupno savjetovanje studenata Sveučilišta u Rijeci - 9.290,00 €

* **Za projekte i programe Doma za odrasle osobe "Turnić" iz proračuna se ukupno izdvaja 9.290,00 €.** Riječ je o projekima i programima:

Dnevni boravak Doma za odrasle osobe Turnić - 6.636,00 €

Anti stigma program - 2.654,00 €

* **Za Klinički bolnički centar Rijeka izdvaja se 8.000,00 €** zafinanciranje programa Tečaj pripreme trudnica za porod.
* **Za projekte Medicinskog fakulteta iz proračuna se ukupno izdvaja 5.308,00 €.** Riječ je o projekima i programima:

Biobanka TransMedRi 2023. - 2.654,00 €

Vježbanjem i pravilnom prehranom protiv dijabetesa i bolesti koštanog deficita - 2.654,00 €

* **Za Caritasov dom za žene i djecu – žrtve obiteljskog nasilja sv. Ana iz proračuna se izdvaja 2.654,00 €** zafinanciranje programa Potpora ženama – žrtvama obiteljskog nasilja na putu osamostaljena.
* **Za Dnevni centar za rehabilitaciju "Slava Raškaj" Rijeka iz proračuna se ukupno izdvaja 6.636,00 €** zafinanciranje Glazbene stimulacije za djecu oštećena sluha.
* **Za Fakultet zdravstvenih studija** iz proračuna se ukupno izdvaja **ukupno 4.700,00 €** za financiranje projekta S(u)PORT (studenti u provedbi organizacije regionalnih takmičenja)

**OPISI PROGRAMA I PROJEKATA ZA KOJE SE POTPISUJU UGOVORI O FINANCIRANJU**

**Gradsko društvo Crvenog križa Rijeka** neprofitna je organizacija za promicanje humanitarnih ciljeva i provođenje akcija od opće društvene koristi. Temeljem toga realiziraju se različiti programi i projekti za pomoć najpotrebitijima kao: Pučka kuhinja, usluge smještaja i prehrane u Domu Crvenog križa, provođenja raznih zdravstveno-edukativnih programa i aktivnosti za mlade i djecu, darivanje krvi, služba traženja i sl.

**Dom za starije osobe "Kantrida"**Klubovi za starije osobe  
Na području Rijeke trenutno djeluje 16 klubova za umirovljenike i starije osobe, od čega šest pri Domu Kantrida, smještenih u raznim dijelovima grada kako bi bili dostupni čim većem broju umirovljenika i starijih osoba. To su svojevrsni dnevni boravci osoba starije životne dobi, u kojima se sastaju s vršnjacima, mogu pročitati dnevni tisak, pogledati TV, pristupiti internetu, igrati društvene igre, ali i naučiti nešto novo na predavanjima i radionicama.

Pomoć u kući - Dom za starije osobe Kantrida građanima pruža socijalnu uslugu pomoći u kući, koja obuhvaća organiziranje prehrane, obavljanje kućanskih poslova, održavanje osobne higijene te zadovoljavanje drugih svakodnevnih potreba. Za građane kojima je ta usluga nužna Grad Rijeka djelomično ili u potpunosti podmiruje troškove korištenja usluge Domu Kantrida. Očekuje se da će ove godine, kao i prethodnih godina, uslugu koristi oko 90 građana Rijeke.

**Dom zdravlja PGŽ**

Savjetovalište za prehranu dojenčadi djeluje na adresi Cambierieva 7, a od 1993. program Savjetovališta financira Grad Rijeka. Savjetovalište se bavi informiranjem o prednostima prirodne prehrane, savjetovanjem dojilja u vezi dojenja bebe i vlastite prehrane. Ukoliko pedijatar preporuči dohranu djeteta, u Savjetovalištu roditelji mogu dobiti informacije i o adaptiranom mlijeku. U aktivnosti Savjetovališta spada nabava i distribucija dječje hrane za socijalno-medicinski rizičnu dojenčad koja se nalazi u skrbi pedijatrijske službe Doma zdravlja PGŽ. Isto tako, Grad Rijeka temeljem Odluke o socijalnoj skrbi, osigurava pravo na besplatnu prehranu djece iz socijalno ugroženih obitelji. Prosječno godišnje oko 110 osoba koristi direktne usluge Savjetovališta.

Mobilni palijativni timovi - Grad Rijeka sufinancira provedbu programa palijativne skrbi putem terenskih timova u sklopu Doma zdravlja Primorsko goranske županije. Timovi su smješteni u zgradi riječkog hospicija na adresi Tizianova 15. Prosječno godišnje usluge terenskih timova palijativne skrbi koristi oko 200 osoba.

Tečaj za trudniceje namijenjen budućim majkama i njihovim partnerima. Program provode patronažne sestre, u suradnji sa specijalistom ginekologije i opstetricije te fizioterapeutom. Prosječno godišnje broj izravnih korisnika iznosi oko 400.

Grupe za potporu dojenja - u grupama za potporu dojenja, majke s iskustvom u dojenju pomažu majkama koje nemaju to iskustvo, ali i drugim majkama koje doje, a trebaju pomoć, savjete i potporu u ustrajnosti u dojenju. Najvažniji cilj je postizanje dojenja do kraja prve godine života djeteta.

Centar za psihosocijalnu pomoć stradalnicima Domovinskog rata - Program podrazumijeva sljedeće intervencije: informiranje, savjetovanje, rehabilitaciju, rekreaciju hrvatskih ratnih vojnih invalida, bračne tretmane, obiteljske tretmane, dječje radionice, informativne aktivnosti u medijima, informacije o poticajnim mjerama zapošljavanja, kontakte s udrugama te suradnju s klubovima branitelja.

**Nastavni zavod za javno zdravstvo PGŽ**

Centri za mlade - savjetovališta otvorenih vrata - osnovni ciljevi programa su podizanje svijesti i obaviještenosti o reproduktivnom zdravlju, planiranju obitelji, osobito o spolno prenosivim bolestima, promicanje i zaštita općeg i reproduktivnog zdravlja djece i mladih, smanjenje broja spolno prenosivih bolesti i infekcija i njihovih dugoročnih posljedica (neplodnost, karcinom), smanjenje broja neplaniranih i neželjenih trudnoća i njihovih ishoda, podizanje svijesti i utvrđivanje veličine problema vezano uz seksualno zlostavljanje, poticaj i pomoć školama u provedbi sustavne edukacije o reproduktivnom zdravlju i ljudskoj seksualnosti i spolnosti.   
Trening životnih vještina je program primarne prevencije ovisnosti (pušenja, konzumacije alkohola i zlouporabe droga) čiji su osnovni ciljevi slijedeći: davanje informacija relevantnih za prevenciju ovisničkog ponašanja, promocija anti-ovisničkih normi, poučavanje vještina odbijanja droga, jačanje i razvoj vještina osobnog razvoja te jačanje socijalnih vještina. Program je namijenjen je učenicima od 3. do 7. razreda osnovnih škola, a provode ga razrednici ili stručni suradnici ili oboje. Prosječno godišnje programom je obuhvaćeno oko 4500 izravnih korisnika. Narodni zdravstveni list je časopis kojeg publicira Nastavni zavod za javno zdravstvo PGŽ s ciljem podizanja zdravstvene kulture i promicanja zdravlja šire populacije. List se distribuira u osnovne i srednje škole, vrtiće, zdravstvene ustanove i poštom na adrese čitatelja s područja cijele Hrvatske, a besplatno se dostavlja bolesnicima u stacionarnim zdravstvenim ustanovama na području PGŽ i korisnicima smještenim u domove za umirovljenike.

Praćenje vrsta i koncentracija peluda u zraku na području grada Rijeke obuhvaća utvrđivanje vrsta i koncentracija peluda u zraku i izrada peludnog kalendara za područje grada Rijeke. Koncentracija peludi u zraku utvrđuje se svakodnevno. Rezultati su dostupni javnosti i omogućuju osobama osjetljivim na pelud alergenih biljaka da poduzmu potrebne mjere kako bi izbjegli pojavu neugodnih simptoma uzimanjem terapije na vrijeme te prilagodbe i planiraju aktivnosti na otvorenom dok se koncentracija peludi ne smanji.

**Hospicij „Marija Krucifiksa Kozulić“**

Ustanova za palijativnu zdravstvenu skrb pruža bolesnicima medicinsku palijativnu skrb na adresi Tizianova 15. Osigurana financijska sredstva namijenjena su podmirenju dijela materijalnih troškova hospicija. Riječ je o ustanovi  palijativne zdravstvene skrbi - cjelovite skrbi za one čija bolest više ne reagira na postupke liječenja. Stacionarna palijativna skrb namijenjena je umirućima to jest onima kojima prema prosudbi liječničkog tima preostaje još najviše 3 mjeseca života.

**Sveučilište u Rijeci**

Individualno i grupno savjetovanje studenata Sveučilišta u Rijeci - Grad Rijeka od 2000. godine, podržava i sufinancira program Studentskog savjetovališnog centra koji djeluje u sklopu Sveučilišta u Rijeci. Osnovni cilj je razvoj usluga i programa koji će zadovoljavati osobne i razvojne psihološke potrebe studentske populacije.

Sveučilište za 3. dob - u sklopu Sveučilište za 3. dob osobama starijim od 55 godina života s prebivalištem na području PGŽ i grada Rijeke, omogućava se stjecanje novih znanja i povezivanje znanstvenih spoznaja i životnih iskustava, te se na taj način promiče i cjeloživotno učenje i kultura učenja.

**Dom za odrasle osobe „Turnić“**

Dnevni boravak - cilj ovog projekta je poboljšanje kvalitete života osoba s mentalnim teškoćama, njihove resocijalizacije i uključivanja u život zajednice, te podrška obiteljima.

Anti stigma program – cilj programa je razviti programe podrške za osobe sa teškoćama mentalnog zdravlja dostupne u lokalnoj zajednici.

**KBC Rijeka**

Tečaj za trudnice - KBC Rijeka, Klinika za ginekologiju i porodništvo od 1995. godine organizira tečajeve psihofizičke pripreme trudnica za porod. Cilj tečaja je upoznati buduće majke (i njihove partnere) s činom poroda, te načinima na koji mogu doprinijeti da se porod lakše i brže završi.

**Medicinski fakultet Sveučilišta u Rijeci**

Vježbanjem i pravilnom prehranom protiv dijabetesa i bolesti koštanog deficita - cilj ovog projekta je edukacija građana, prvenstveno žena, o potrebi i važnosti kretanja i vježbanja, te pravilne prehrane, da bi se očuvale zdrave kosti i regulirala razina šećera u krvi. U projekt je uključeno oko 220 žena.

Biobanka TransMedRi je osnovana u svrhu proučavanja sljedećih bolesti: tumora dojke, karcinoma debelog crijeva, melanoma, tumora glave i vrata, tumora pluća, ginekoloških tumora, tumora urotrakta i muškog spolnog sustava te biouzoraka u sklopu istraživanja spontanih i medicinski indiciranih pobačaja.

**Sv. Ana, Caritasov dom za žene i djecu – žrtve obiteljskog nasilja**

Programom Potpora ženama – žrtvama obiteljskog nasilja na putu osamostaljenja – školovanje, čuvanje djece, pomoć pri izlasku iz sigurne kuće - želi se pomoći ženama, žrtvama obiteljskog nasilja da steknu odgovarajući stupanj školske spreme kako bi imale veće mogućnosti prilikom pronalaženja odgovarajućeg posla, a samim time i bolju mogućnost za osamostaljivanje.

**Dnevni centar za rehabilitaciju „Slava Raškaj“ Rijeka**

Glazbene stimulacije za djecu oštećena sluha i govoraje projekt koji obuhvaća niz aktivnosti za djecu s oštećenjem sluha i govora koji doprinosi prvenstveno poboljšanje u području oštećenja kao i opće kvalitete života djece. Grupni rad se odvija svakodnevno, a njegov kontinuitet omogućava pravilan razvoj i praćenje svakog pojedinog djeteta. Direktan broj korisnika je više od 30-ero djece.

**Fakultet zdravstvenih studija**

Projekt S(u)PORT usmjeren je na pružanje sigurne zdravstvene skrbi djece i mladih koji sudjeluju u školskim sportskim natjecanjima grda Rijeke. Kroz program će se provesti edukacija iz područja osnovnog održavanja života i upotreba automatskog vanjskog defibrilatora, imobilizacija te zaustavljanje krvarenja.